**A JELZŐ**

A jelző bővítmény. Mindig névszóval együtt fejezzük ki. Önmagában nem állhat, csupán a jelzett szóval együtt.

Jelölése: …………………

Rövidítése: J

Fajtái:

1. **minőségjelző**
2. **mennyiségjelző**
3. **mutató névmási kijelölő jelző**
4. **birtokos jelző**
5. **értelmező jelző**

**A minőségjelző**

A minőségjelző a névszóval együtt a kifejezett szó tulajdonságát, milyenségét fejezi ki.

Kérdései: **Milyen? Mekkora? Melyik?**

Jelölése: mi……………….

Rövidítése: **Jmi**

A Jmi a jelzett szóval együtt (**figyelem: nem az Á-val együtt!!!**) *minőségjelzős szószerkezetet* alkot. Ez azt jelenti, hogy a minőségjelzős szószerkezet esetében a minőségjelzőt az **UTÁNA ÁLLÓ SZÓVAL** kötöd össze, **nem az állítmánnyal**, erre figyelj!

A tavaszi réten virágok illatoznak.

Mit állítunk? illatoznak – igei Á

Mik illatoznak? virágok – határozatlan A

Hol illatoznak? réten – helyhatározó, vagyis Hh

Milyen réten? tavaszi – minőségjelző, vagyis Jmi

Bejelöljük a szószerkezeteket: az Á-t mindennel összehúzod, kivéve a jelzőt, mert a **minőségjelzőt mindig az UTÁNA KÖVETKEZŐ SZÓVAL húzod össze**. Jelöld be a szószerkezeteket!

Ábra: A - Á

 Hh

 Jmi

Az Á és a Hh közé húzzatok függőleges vonalat, ugyanígy a Hh és Jmi közé is húzzatok függőleges vonalat!

A táborozók ijesztő történeteket meséltek a pattogó tűz körül.

Mit állítunk? meséltek – igei Á

Kik meséltek táborozók – határozott A

Mit meséltek? történeteket – határozatlan T (nincs előtte névelő)

Milyen történeteket? ijesztő – minőségjelző, vagyis Jmi

Hol meséltek? tűz körül – helyhatározó, vagyis Hh

Milyen tűz körül? pattogó – minőségjelző, vagyis Jmi

Bejelöljük a szószerkezeteket: az Á-t mindennel összehúzod, kivéve a minőségjelzőt, mert a **minőségjelzőt mindig az UTÁNA KÖVETKEZŐ SZÓVAL** húzod össze.

Ábra: A - Á

 Hh T

 Jmi Jmi

Húzzatok függőleges (illetve most kicsit ferde vonalat az Á és Hh közé, az Á és T közé! Ugyanígy húzzatok függőleges vonalat a Hh és Jmi közé, a T és Jmi közé!

**FELADATOK**

**1. Keressetek minőségjelzőt a következő névszókhoz! Jelöljétek is be, tehát húzzátok alá a minőségjelzőt: mi……………!**

Pl. \_\_\_\_\_\_\_\_\_\_\_\_\_\_\_\_\_\_\_\_\_ virág **Milyen** virág? illatos virág

\_\_\_\_\_\_\_\_\_\_\_\_\_\_\_\_\_\_\_\_\_ táska

\_\_\_\_\_\_\_\_\_\_\_\_\_\_\_\_\_\_\_\_\_ ebéd

\_\_\_\_\_\_\_\_\_\_\_\_\_\_\_\_\_\_\_\_\_ testvér

\_\_\_\_\_\_\_\_\_\_\_\_\_\_\_\_\_\_\_\_\_ lecke

**2. Jelöljétek aláhúzással a minőségjelzőt a következő irodalmi címekben! Írjátok a vonalra a szerzőt!**

Sárga rózsa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Az arany ember \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Egri csillagok \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Harisnyás Pippi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vörös Rébék \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Elemezzétek a következő mondatokat a tanult módon! Húzzátok alá a mondatrészeket, írjátok oda az A, Á, T, H, J fajtáját!**

Az idén hetedikesek vagyunk.

Kati sírva lépett be az ajtón.

A tanulók festékkel dolgoztak rajzórán.